شەفەق نیوز/ سەرچەوەیگ
خۆجێیی لە دیالە، ئمڕوو دووشەممە، خەوەردا لە پەیاکردن تەرم گەنجیگ لە کنار ریەگە،
لە وەختیگ پیاو چل ساڵانیگ خوەی وەسێدارە دا.
سەرچەوەگە ئەرا
ئاژانس شەفەق نیوز وت: هێزیگ ئەمنی، شەوەکی ئمڕوو، تەرم گەنجیگ بیس ساڵان لەبان ری
ناوبەین بەعقوبە و بوهرز پەیا کرد گولە لە لەشی بوی، و دیاری کرد ک قوربانیەگە ئەرا
نزیکەی دوو رووژە بیسەروشوین بویە و مەزەنەی رفاننی کریا.
لە رووداویگ جیا،
سەرچەوەیگ ئەمنی ئەرا ئاژانس شەفەق نیوز وت: پیاویگ لە داڵگبوی ١٩٧٨ لە ناوی ماڵەکەی
خوەی لە ئاوای نەهر بوستان لە نزیک خان بەنی سەعد خوەی داگە سێدارە.
سەرچەوەگە وتیش؛
کەسوکارەیل قوربانیەگە خوازین نوای بگرن و بڕەسننەی خەسەخانە وەلی وەرجە رەسینی گیانی
لەدەسدا، و دیاری کرد ک قوربانیەگە زیان لە گرفتەیل دارایی وەخوەی دیە.
